%brandDTD; ]>

# Oldal adatainak megtekintése

Az Oldal adatai párbeszédpanel több lapból áll, amelyek különböző típusú adatokat jelenítenek meg az éppen megtekintett oldalról. Ez a fejezet az egyes panellapokon rendelkezésre álló adatok rövid áttekintését adja.

A böngészőben jelenleg megjelenített oldal adatainak megtekintéséhez válasszuk a Nézet menü Oldal adatai parancsát. A megjelenő párbeszédpanelen váltsunk át a látni kívánt adatoknak megfelelő panellapra.

Az Általános, az Űrlapok, a Hivatkozások és a Média panellapon megjelenő adatok többsége az oldal HTML forrásából származik. Ezekre az adatokra elsősorban a fejlesztőknek és más szakembereknek van szükségük.

Az Oldal adatai párbeszédpanelen megjelenített HTML kódról és a kódelemekről lásd: HTML 4.01 Specification.

A Biztonság panellap az oldalt befogadó webhely hitelességéről és az oldal biztonságáról, a Biztonságos Beállítások Platform - Platform for Privacy Preferences (P3P) szabályzatról tartalmaz adatokat.

A fejezet témakörei:

- Általános panellap
- Űrlapok panellap
- Hivatkozások panellap
- Média panellap
- Adatvédelem panellap
- Biztonság panellap

## Általános panellap

Amikor a Nézet menü Oldal adatai parancsát választjuk, az Általános panellap jelenik meg, amely a böngészőben megtekintett oldal alapvető adatait tartalmazza.

A felső részen az oldal neve (ha van ilyen) és a következő adatok láthatók:

- URL: az oldal Uniform Resource Locator címe, azaz az a szabványos cím, amely a böngészőablak tetején a címmezőben jelenik meg.
- Megjelenítési mód: azt jelzi, hogy a böngésző kompatibilitási módot vagy szigorú szabványkompatibilitási módot használ-e az oldal elrendezéséhez. A kompatibilitási mód olyan szabványostól eltérő viselkedést is figyelembe vesz, amelyet a szabványokhoz nem teljesen illeszkedő régebbi típusú böngészőkhöz tervezett weboldalak használhatnak. A szigorú szabványkompatibilitási mód következetesen ragaszkodik a szabványok előírásaihoz. A böngésző a megjelenítési módot automatikusan választja meg a weboldalon lévő adatok alapján.
- Gyorsítótárforrás: Inazt jelzi, hogy az oldal forráskódját gyorsítótárba helyezték-e.
- Kódolás: a HTML dokumentumnál használt karakterkészlet-kódolás.
- Méret: a fájl mérete, ha ez rendelkezésre áll.
- Módosítva: az oldal utolsó módosításának dátuma, ha ez rendelkezésre áll.
- Lejárat: az oldalon megjelenített adatok lejárati dátuma.

Az alsó részen az oldallal megadott metakódelemek jelennek meg. Ezek az oldallal megjelenített tartalom típusáról szolgáltatnak adatokat, ilyenek az oldal általános leírása, a keresésre szolgáló kulcsszavak, a copyright információ stb.

## Űrlapok panellap

Ha a Nézet menü Oldal adatai parancsát választjuk, majd áttérünk az Űrlapok panellapra, a böngészőben jelenleg megtekintett oldalon megjelenített űrlapokról szóló adatokat kapjuk.

A felső részen az egyes űrlapok általános adatai szerepelnek a HTML forráskódban megadott módon:

- Név: az űrlap neve, ha van ilyen.
- Módszer: az űrlappal gyűjtött adatok webkiszolgálóba való visszaküldésének HTML módszere. `GET` a beírt adatokat annak a webhelynek a címéhez mellékeli, amelyre az űrlapot küldi. `POST` a webhelyre küldi az értékeket paraméterként, amelyek a webhelyen lévő programmal olvashatók.
- Űrlapművelet: az űrlap elküldésekor hívandó program URL-címe.

Ha az Űrlapok panellap felső részén felsorolt űrlapok közül kijelölünk egyet, a panellap alsó részén az adott űrlap egyes elemeinek adatai jelennek meg a HTML forráskódban megadott módon:

- Címke: az elem címkéje (ha ezt megadták a HTML kódban).
- Mező neve: az elem neve.
- Típus: az elem típusa, például: `TEXT` (szöveg elküldéséhez), `RADIO` (választókapcsoló), vagy `HIDDEN` (adatok tárolásához, amelyeket elküldünk, de nem jelennek meg a képernyőn).
- Jelenlegi érték: az elem aktuális értéke. Például egy szöveges elem jelenlegi értéke az a szöveg, amelyet aktuálisan tartalmaz.

## Hivatkozások panellap

Ha a Nézet menü Oldal adatai parancsát választjuk, majd áttérünk a Hivatkozások panellapra, az oldal összes hivatkozásának listája jelenik meg. Az egyes hivatkozásoknál a következő adatok láthatók:

- Név: a böngészőben hivatkozásként megjelenő szöveg.
- Cím: annak az oldalnak az URL címe, amelyre a hivatkozás mutat.
- Típus: a hivatkozás típusa, például Horgony (hivatkozás egy HTML dokumentum adott helyére) vagy Űrlap elküldése.

## Média panellap

Ha a Nézet menü Oldal adatai parancsát választjuk, majd áttérünk a Média panellapra, az oldal összes képének és egyéb médiaelemének listája jelenik meg.

A felső részen az egyes elemek alapvető adatai láthatók, így a címe (URL) és a típus.

Ha a Média panellap felső részén felsorolt elemek közül kijelölünk egyet, a panellap alsó részén az adott elem további rendelkezésre álló adatai jelennek meg, így a leírás és a méret.

A párbeszédpanel alsó részén a kijelölt elem is megjelenik. A kép mérete növelhető, ha az egérrel lejjebb húzzuk a párbeszédpanel jobb alsó sarkát.

Médiaelem mentése külön fájlként:

- Mentés másként: jelöljük ki a kívánt elemet, kattintsunk a Mentés másként gombra, és adjuk meg a tárolási helyet.

## Adatvédelem

Ha a Nézet menü Oldal adatai parancsát választjuk, majd áttérünk a Biztonság panellapra, az oldal hitelesítésével és titkosításával kapcsolatos adatok jelennek meg.

- Oldalösszetevők: Az oldal URL címe alatt számos kategória van. Az adott kategóriába tartozó elemek megjelenítéséhez kattintsunk azok nevein:
  - Hivatkozások: Összes hivatkozás, link megjelenítése.
  - Java-kisalkalmazások: Java programok listája (ha van).
  - Hivatkozástérképek: Összes hivatkozástérkép listáját jeleníti meg.
  - Űrlapküldések: Az alkalmazott parancsfájlok, amelyek az összegyűjtött adatok elküldésére használatos.
  - Keretek: Az oldalon megjelenített keretek listája.
  - Képek: Az oldalon megjelenített képek listája.
  - Külső betöltött dokumentumok: Az oldal megjelenítéséhez használt külső dokumentumok listája (úgy mint, css fájlok vagy képek).
  - Általános objektumok: Általános objektumok listája.
  - Parancsfájlok: Az alkalmazott összes parancsfájl listája.
- Házirend: Megjeleníti az éppen megjelenített weboldalhoz tartozó adatvédelmi házirend-fájlt.
- Összefoglaló: Kattintsunk erre agombra, ha meg szeretnénk tekinteni az éppen megjelenített weboldal adatvédelmi összefoglalóját.
- Beállítások: Ez a lehetőség megpróbál megnyitni egy biztonsági weboldalt a távoli szerverről, amelyen elvégezhetőek a távoli szerveren tárolt személyes adatok tárolási módjára vonatkozó beállítások.

Megjegyzés: Weboldalon közzétett személyes adatvédelmi házirendek alkalmazása nem túl elterjedt a weboldalak körében, így az esetek többségében - a weboldalak böngészése közben - nem látható párbeszédpanele eme lapja.

## Biztonság panellap

Ha a Nézet menü Oldal adatai parancsát választjuk, majd áttérünk a Biztonság panellapra, az oldal hitelesítésével és titkosításával kapcsolatos adatok jelennek meg. A felső részből megtudhatjuk, hogy a webhely hitelessége ellenőrizve lett-e, míg az alsó rész azt jelzi, hogy az oldal titkosítva volt-e a letöltéskor.

>A Biztonság panellap közvetlenül is megnyitható a böngészőablak jobb alsó sarkában lévő lakat ikonra kattintással.

A panellap felső részén a következő feliratok jelenhetnek meg:

- A webhely hitelessége ellenőrizetlen: a megtekintett webhely nem küldött önmagát hitelesítő tanúsítványt, Emiatt a Tanúsítványkezelő nem tudja ellenőrizni az azonosságát. Elképzelhető, bár nem valószínű, hogy a webhely nem az, aminek vallja magát.
- A webhely hitelessége ellenőrizve: azt a tanúsítványt, amelyet a Tanúsítványkezelő a webhely azonosságának ellenőrzésére használt, egy olyan hitelesítésszolgáltató állította ki, amelyben megbízunk. Gyakorlatilag biztosak lehetünk benne, hogy a webhely az, aminek vallja magát.

A panellap alsó részén a következő feliratok jelenhetnek meg:

- A kapcsolat nincs titkosítva: lehetséges, hogy mások is láthatják a számítógépről a webhelyre, illetve a webhelyről a számítógépre küldött adatokat, bár ennek tényleges valószínűsége elég csekély.
- A kapcsolat titkosítva van: általában a titkosított kapcsolat erőssége a titkosításhoz használt kulcsok bitben mért hosszúságától függ. Minél hosszabb a kulcs, annál erősebb a titkosítás — azaz annál nehezebb az illetéktelen személyek számára a titkosított információ visszafejtése.

  Az Oldal adatai párbeszédpanelen a Biztonság panellapon következő három leírás egyikével találkozhatunk:

  - Magas szintű titkosítás: az elérhető legerősebb titkosítás, legalább 128 bites kulcsokat használ.
  - Közepes szintű titkosítás: valamivel erősebb, mint az alacsony szintű titkosítás, 56 vagy 64 bites kulcsokat használ.
  - Alacsony szintű titkosítás: a létező leggyengébb titkosítás, 40 bites kulcsokat használ.

  A legtöbb webhelyen használható a magas szintű titkosítás. Régebbi, csak a gyengébb titkosítási megoldást lehetővé tevő webhelyek megtekintésekor lehetséges, hogy mások is láthatják a számítógépről a webhelyre, illetve a webhelyről a számítógépre küldött adatokat, bár ennek tényleges valószínűsége elég csekély.

A titkosítás vagy a magas szintű titkosítás hiánya csak akkor jelenthet problémát, ha bizalmas adatokat, például a hitelkártya számát küldjük el.

A weboldalak titkosítási állapota egyszerűen ellenőrizhető, ha megnézzük a böngészőablak jobb alsó sarkában lévő lakat ikont. További tudnivalók: Weboldal biztonságának ellenőrzése.